ວັນທີ 24 ເມສາ ຢູ່ ນະຄອນ ຕຸງຊິງ ແຂວງ ກວາງຊີ ປະເທດຈີນ ໄດ້ດຳເນີນການພົບປະແລກປ່ຽນປ້ອງກັນຊາດ ຊາຍແດນ ຫວຽດນາມ - ຈີນ ຄັ້ງທີ 6. ທ່ານພົນໂທ ຟານວັນຢາງ ລັດຖະມົນຕີ ກະຊວງປ້ອງກັນປະເທດຫວຽດນາມ ແລະ ພົນໂທ ເວີ້ຍເຟີ້ງເຮີ ລັດຖະມົນຕີ ກະຊວງປ້ອງກັນປະເທດ ຈີນ ເປັນປະທານຮ່ວມການເຄື່ອນໄຫວນີ້.
ກ່ອນຫນ້ານັ້ນ ຕອນເຊົ້າວັນທີ 24 ເມສາ ພິທິຕ້ອນຮັບຄະນະຜູ້ແທນ ກະຊວງປ້ອງກັນປະເທດ ຫວຽດນາມ ຢູ່ ດ່ານຊາຍແດນ ຕຸງຊິງ ໂດຍພົນໂທ ເວີ້ຍເຟີ້ງເຮີ ລັດຖະມົນຕີກະຊວງປອ້ງກັນປະເທດຈີນ ເປັນເຈົ້າພາບ.
ພາຍຫລັງພິທີຕ້ອນຮັບ, ສອງຝ່າຍໄດ້ດຳເນີນການເຈລະຈາ. ນະທີ່ນີ້ ສອງຝ່າຍ ຢືນຢັນ ການພົບປະແລກປ່ຽນ ບໍ່ພຽງແຕ່ປະກອບສ່ວນເພີ່ມທະວີການພົວພັນແລກປ່ຽນ, ເພີ່ມຄວາມເຂົ້າໃຈເຊິ່ງກັນ ແລະກັນ, ຫນູນຊ່ວຍກັນລະຫວ່າງ ອຳນາດການປົກຄອງ, ກອງທັບ ແລະ ປະຊາຊົນທ້ອງຖິ່ນສອງປະເທດເທົ່ານັ້ນ ຫາກຍັງໃຫ້ໂລກເຫັນໄດ້ຄວາມຕັດສິນໃຈ, ຄວາມສາມັກຄີມິດຕະພາບ ລະຫວ່າງສອງພັກ, ສອງລັດ ແລະ ກອງທັບສອງປະເທດອີກດ້ວຍ. ຫວຽດນາມ ແລະຈີນ ຈະເຮັດຈົນສຸດຄວາມສາມາດຂອງຕົນ ເພື່ອສືບຕໍ່ຮັກສາ, ເພີ່ມພູນຄູນສ້າງໃຫ້ສາຍພົວພັນການຮ່ວມມື ມິດຕະພາບ ລະຫວ່າງປະຊາຊົນ ແລະ ບັນດາກຳລັງປົກປັກຮັກສາຊາຍແດນສອງປະເທດ.
ພາຍຫລັງການເຈລະຈາ, ລັດຖະມົນຕີທັງສອງທ່ານ ເປັນສັກຂິພິຍານພິທີລົງນາມໃນບົດບັນທຶກຄວາມເຂົ້າໃຈກ່ຽວກັບເລື່ອງສືບຕໍ່ຜັນຂະຫຍາຍການຮ່ວມມືຄົ້ນຄ້ວາວິທະຍາສາດລະຫວ່າງ ສະຖາບັນຍຸດທະສາດປ້ອງກັນຊາດ ຂອງກະຊວງປ້ອງກັນປະເທດຫວຽດນາມ ແລະ ສະຖາບັນວິທະຍາສາດກອງທັບປົດປ່ອຍປະຊາຊົນຈີນ.
vovworld.vn